### Beslutninger:

Forslaget blev på byrådsmødet den 25. maj 2022 henvist til Magistraten med henblik på at indgå i budgetdrøftelserne for 2023.

###

Budgetforslag fra SF

Jorde har altid været af stor betydning, og det er de bestemt også i fremtiden. Jorde har de seneste år også fået en helt særlig rolle i løsningen af nogle af de store udfordringer, vi står over for som kommune, i [adresse] og i verden generelt. Det drejer sig både om klimaudfordringerne, faldet i biodiversitet og udfordringerne i forhold til sikringen af rent drikkevand.

[adresse] har brug for at have og erhverve sig yderligere egnet jord. Dette for at vi fx kan sikre rent drikkevand til kommende generationer ved at erstatte landbrug omkring vandboringer med skov, vild natur og økologi. Vores grundvand er truet af pesticidrester, og der er akut behov for handling, hvis fremtidige generationer ikke skal købe deres drikkevand i supermarkedet. Vi kan også omlægge lavbundsjorde, hvilket reducerer co2 udledning, og vi kan etablere søer til opsamling af regnvand, som en del af klimasikring og styrkelse af artsrigsdommen. Med andre ord kan kommunen arbejde med at bekæmpe klimaudfordringer, sikre grundvandets kvalitet og på forskellig vis styrke naturen via ressourcer i en jordfond.

Derfor foreslår SF, at vi etablerer en jordfond, der løbende opfyldes, så kommunen har ressourcer til at opkøbe egnede jorde til de forskellige formål.

Afsendere: SF byrådsgruppe - Sam Johnsen, Freja Jakobsen, Mik Schmidt og Elin Andreasen